CELEX: 52008PC0147(02)
Language: lt
Date: 2008-03-17
Title: Pasiūlymas Tarybos reglamentas iš dalies keičiantis Reglamentą (EB) Nr. 1798/2003, siekiant kovoti su mokestiniu sukčiavimu sudarant sandorius Bendrijos viduje

Svarbus teisinis pranešimas

|

52008PC0147(02)

Pasiūlymas Tarybos reglamentas iš dalies keičiantis Reglamentą (EB) Nr. 1798/2003, siekiant kovoti su mokestiniu sukčiavimu sudarant sandorius Bendrijos viduje  /* KOM/2008/0147 galutinis - CNS 2008/0059 */  

	[pic] | EUROPOS BENDRIJŲ KOMISIJA |Briuselis, 17.3.2008COM(2008) 147 galutinis2008/0058 (CNS)2008/0059 (CNS)PasiūlymasTARYBOS DIREKTYVAiš dalies keičianti Tarybos direktyvą 2006/112/EB dėl pridėtinės vertės mokesčio bendros sistemos, siekiant kovoti su mokestiniu sukčiavimu sudarant sandorius Bendrijos vidujePasiūlymasTARYBOS REGLAMENTASiš dalies keičiantis Reglamentą (EB) Nr. 1798/2003, siekiant kovoti su mokestiniu sukčiavimu sudarant sandorius Bendrijos viduje(pateikta Komisijos)AIŠKINAMASIS MEMORANDUMAS PASIūLYMO APLINKYBėS |110 | Pasiūlymo pagrindas ir tikslai Informacijos apie prekių tiekimą Bendrijos viduje mainų sistema, įdiegta laikantis pereinamojo laikotarpio PVM procedūrų, nustatytų pereinant prie vidaus rinkos, nebegali užtikrinti veiksmingos apsaugos nuo mokestinio sukčiavimo sudarant sandorius Bendrijos viduje. Todėl 2007 m. birželio 5 d. Tarybos išvadose Komisija raginama pateikti pasiūlymą iki vieno mėnesio sutrumpinti informacijai apie sandorius Bendrijos viduje rinkti skirtą laikotarpį ir iki vieno mėnesio sutrumpinti maksimalų terminą pasidalinti šia informacija tarp valstybių narių. |120 | Bendrosios aplinkybės Dėl mokestinio sukčiavimo valstybės narės netenka daug pajamų ir sutrikdomas vidaus rinkos veikimas. Šis sukčiavimas dažnai būna tarptautinis. 2006 m. gegužės mėn. Komisija priėmė komunikatą dėl būtinybės kurti suderintą kovos su šiuo reiškiniu gerinimo strategiją. Šiame komunikate kovos su sukčiavimu PVM, ypač karuseliniu sukčiavimu Bendrijos viduje, sutartinės priemonės, kuriomis siekiama PVM sistemą sustiprinti nekeičiant jos principų, buvo atskirtos nuo ambicingesnių priemonių, kuriomis būtų keičiamas pats PVM rinkimo principas. Iš vėlesnių diskusijų Taryboje paaiškėjo, kad ambicingesnėms priskiriamos priemonės negalėtų būti įgyvendintos artimiausioje ateityje. Todėl 2007 m. birželio 5 d. išvadose Taryba paragino Komisiją įgyvendinti tam tikras sutartines kovos su mokestiniu sukčiavimu strategijos ekspertų grupėje (KMSS grupė) apsvarstytas priemones. Siekiant sustiprinti Bendrijos PVM sistemą, reikia imtis daug ir vienų kitas papildančių priemonių. Iš ekspertų grupėje apsvarstytų priemonių Taryba išskyrė keturias konkrečias priemones, kurias įgyvendinti reikia kuo greičiau, kartais tam reikia pakeisti galiojančius teisės aktus. Šiuo pasiūlymu siūloma įgyvendinti dvi priemones: iki vieno mėnesio sutrumpinti sandorių Bendrijos viduje sumuojančių ataskaitų teikimo periodiškumą ir ilgiausią informacijos mainų tarp mokesčių administracijų terminą. Gruodžio 4 d. Tarybos išvadose Komisija raginama tęsti diskusijas ekspertų grupėje apie kitas sutartines priemones; todėl gali būti, kad remiantis šiais darbais bus pateikti kiti teisės aktų pasiūlymai. Be to, reikia pabrėžti, kad Europos Audito Rūmų specialioje ataskaitoje Nr. 8/2007 dėl administracinio bendradarbiavimo pridėtinės vertės mokesčio srityje pateikiamos tam tikros rekomendacijos dėl informacijos apie sandorius Bendrijos viduje mainus. 108 šios ataskaitos punkte Audito Rūmai rekomenduoja radikaliai sutrumpinti informacijos rinkimo ir perdavimo laikotarpį ir padidinti informacijos kryžminių patikrų galimybę. |130 | Pasiūlymo srityje galiojančios nuostatos Siūloma priemone tiesiog siekiama kuo greičiau surinkti ir perduoti informaciją apie sandorius Bendrijos viduje. Šiuo metu galiojančios nuostatos išdėstytos 2006 m. lapkričio 28 d. Tarybos direktyvos 2006/112/EB XI antraštinės dalies 5 ir 6 skirsniuose ir 2003 m. spalio 7 d. Reglamento (EB) Nr. 1798/2003 V skyriuje. Vadovaujantis galiojančiomis nuostatomis, duomenys iš įmonių renkami tokiu periodiškumu: sumuojančios ataskaitos, kuriose nurodoma informacija apie prekių tiekimą Bendrijos viduje, teikiamos kas ketvirtį arba tam tikrais atvejais ūkio subjektai jas teikia kas mėnesį. Nuo 2010 m. sausio 1 d. sumuojančiose ataskaitose taip pat bus nurodoma informacija apie paslaugų teikimą jas įsigijusio asmens valstybėje narėje, už kurias paslaugas įsigijęs asmuo turi mokėti PVM. Informacija apie prekių įsigijimą kitoje valstybėje narėje pirkėjo valstybėje narėje yra gaunama iš PVM deklaracijų, kurios pateikiamos kartą per vieną, du, tris ar šešis mėnesius arba kartą per metus. Šiuo metu nuo sandorio sudarymo iki informacijos pateikimo pirkėjo valstybei narei praeina nuo trijų iki šešių mėnesių. Šiame pasiūlyme laikotarpį siūloma sutrumpinti nuo vieno iki dviejų mėnesių. Reikėtų pažymėti, kad Direktyvoje 2006/112/EB jau buvo numatyta galimybė valstybėms narėms rinkti sumuojančias ataskaitas kas mėnesį. Tačiau naudodamosi šia galimybe informaciją renkančios valstybės narės negauna jokios tiesioginės naudos; tik keturios valstybės narės iš didelės dalies PVM mokėtojų reikalauja pateikti deklaracijas kas mėnesį. |140 | Derėjimas su kitomis Sąjungos politikos sritimis ir tikslais Kova su mokestiniu sukčiavimu įtraukta į Lisabonos strategiją. 2005 m. spalio 25 d. komunikate dėl mokesčių ir muitų politikos įnašo į Lisabonos strategiją Komisija pabrėžė, kad dėl mokestinio sukčiavimo stipriai iškraipomas vidaus rinkos veikimas, trukdoma sąžiningai konkurencijai ir mažėja pajamos, skirtos valstybės mastu finansuoti viešąsias paslaugas. Kadangi viešosios valdžios institucijos privalo užpildyti atitinkamą pajamų trūkumą, kuo daugiau sukčiaujama, tuo labiau didinami mokesčiai toms įmonėms, kurios laikosi mokesčių įstatymų. Be to, pasiūlyme taip pat numatyta įmonėms svarbi supaprastinimo priemonė, įpareigojanti valstybes nares priimti pateikiamas sumuojančias ataskaitas ir PVM deklaracijas, užpildytas ir siunčiamas elektroninėmis priemonėmis. |KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |211 | Konsultacijų metodai, pagrindiniai tiriamieji sektoriai ir bendras respondentų apibūdinimas Ši priemonė buvo viena iš sutartinių priemonių, aptartų 2007 m. kovo 29 d. Briuselyje Komisijos surengtoje konferencijoje apie sukčiavimą PVM. Šio forumo dalyviai buvo didelių įmonių atstovai, profesinės sąjungos, mokesčių srities specialistai ir valstybių narių atstovai. Priemonė buvo svarstoma kartu su tam tikromis didelėmis įmonėmis, veikiančiomis daugumoje valstybių narių ir privalančiomis laikytis daug ir įvairių teisės aktų reikalavimų tose valstybėse. Priemonė buvo pristatyta MVĮ atstovaujančioms organizacijoms 2007 m. lapkričio 28 d. Briuselyje vykusiame susitikime su MVĮ atstovu prie Europos Sąjungos. Priemonė taip pat buvo aptarta valstybių narių kovos su mokestiniu sukčiavimu strategijos ekspertų grupėje (KMSS grupė). |212 | Atsakymų santrauka ir kaip į juos atsižvelgta Nors abejodamos, kad mokesčių administracijos sugebės apdoroti perduotą informaciją, dauguma apklaustų įmonių pripažino, kad deklaracijų teikimas kas mėnesį nesudarys joms didelės naštos. Todėl dauguma įmonių yra pasirengusios pritarti priemonei, jeigu ji atitinka visuotinę mokesčių administracijų veiksmingumo didinimo strategiją, pagal kurią siekiama suteikti daugiau privalumų ir sumažinti naštą toms įmonėms, kurios nuolat ir tinkamai vykdo savo mokestines prievoles. MVĮ atstovai patvirtino, kad didžiajai daliai MVĮ ši priemonė poveikio neturės. Reikėtų pabrėžti, kad ši priemonė iš tiesų yra viena iš tų priemonių, kuriomis siekiama aiškiai padidinti įmonių teisinį saugumą ir sumažinti jų administracinę naštą bei žymiai pagerinti mokesčių administracijų informacijos mainus ir bendradarbiavimą. |Tiriamųjų duomenų rinkimas ir naudojimas |221 | Susijusios mokslo ir (arba) tiriamųjų duomenų sritys Įmonių, įskaitant MVĮ, sąnaudų ekonominė analizė. |222 | Taikyti metodai Įprastų sąnaudų metodas. |223 | Pagrindinės organizacijos ir (arba) ekspertai, su kuriais konsultuotasi Komisijos užsakymu Price Waterhouse Coopers atliko tyrimą pateikdama klausimyną keturiolikai įmonių (septynioms tarptautinėms ir septynioms MVĮ), įsisteigusių keturiose skirtingose valstybėse narėse. |2249 | Gautų ir panaudotų nuomonių santrauka Nebuvo užsiminta apie galimus rimtus pavojus, kurių pasekmės būtų nepataisomos. |225 | Atlikto ekonominio tyrimo rezultatai parodo, kad priemonės sąnaudos bus labai nedidelės didžiajai daliai susijusių įmonių. Tačiau tam tikrais atvejais, t. y. daugelyje valstybių narių PVM mokėtojomis registruotoms įmonėms, sąnaudos gali padidėti ženkliai. Tyrimas taip pat parodė, kad šios sąnaudos gali būti sumažintos suderinant perduotiną informaciją ir supaprastinant jos pateikimo tvarką. Be to, atliekant tyrimą paaiškėjo, kad kai numatomos sąnaudos yra didelės MVĮ, informacijos teikimo tvarka yra labai svarbi nustatant šių sąnaudų dydį. |226 | Tyrimo rezultatų paskelbimas visuomenei Skelbiama Mokesčių ir muitų sąjungos generalinio direktorato interneto tinklalapyje. |230 | Poveikio vertinimas Išsamus siūlomos priemonės poveikio vertinimas atliktas nebuvo. Tačiau ši priemonė smulkiai aptarta KMSS ekspertų grupėje, atliktas jos ekonominis tyrimas ir ji aptarta su pagrindinėmis susijusiomis šalimis. Ekspertai pabrėžė, kaip svarbu, kad mokesčių administracijos kuo greičiau gautų informaciją apie prekybinius mainus Bendrijos viduje, kad galėtų veiksmingiau kovoti su sukčiavimu PVM. Siūloma priemonė tikslinga, nes ją taikant duomenų pateikimo laikotarpis bus sutrumpintas vidutiniškai trimis mėnesiais, o našta įmonėms padidės minimaliai. Pirmiausia, priemonė skirta ribotam įmonių skaičiui (4 % PVM mokėtojomis registruotų įmonių Bendrijoje). Antra, tyrimu nustatyta, kad papildomos įmonių sąnaudos bus labai nedidelės, išskyrus tuos atvejus, kai sumuojančių ataskaitų teikimo procedūros yra nepaprastai sudėtingos. Taigi, pasiūlyme siūloma nuostata, kuria aiškiai siekiama supaprastinti šias procedūras. |TEISINIAI PASIūLYMO ASPEKTAI |305 | Siūlomų veiksmų santrauka Pasiūlymu visų pirma siekiama suvienodinti ir iki vieno mėnesio sutrumpinti sandorių Bendrijos viduje deklaravimo sumuojančiose ataskaitose, nurodytose Tarybos direktyvos 2006/112/EB XI antraštinės dalies 6 skyriuje, laikotarpį. Pasiūlymu taip pat siekiama sutrumpinti šios informacijos mainų tarp valstybių narių terminą nuo trijų iki vieno mėnesio. Siekiant turėti kovai su sukčiavimu reikalingą informaciją, taip pat siūloma kas mėnesį rinkti informaciją apie prekių įsigijimą Bendrijos viduje ir paslaugų pirkimą iš kitoje valstybėje narėje įsikūrusio paslaugų teikėjo, už kurias paslaugas įsigyjantis asmuo turi mokėti PVM. Todėl pirkėjai ir paslaugas įsigyjantys asmenys, vykdantys tokius sandorius už daugiau nei 200 000 EUR per vienerius kalendorinius metus, privalės PVM deklaracijas teikti kas mėnesį. Ši riba nustatyta siekiant neapsunkinti papildomomis prievolėmis įmonių, kurios Bendrijos viduje perka retkarčiais arba už mažesnę sumą, ir atsižvelgiant į didelį sukčiavimo mastą. Be to, pasiūlyme numatyta, kad už nurodytas paslaugas sumokėtos sumos deklaracijoje nurodomos atskirai, kad būtų lengviau atlikti kryžminę patikrą. Pasiūlymo nuostatomis siekiama suderinti prievolės apskaičiuoti PVM už paslaugas taisykles, kad būtų užtikrinta, jog pardavėjas ir pirkėjas sandorius deklaruoja per tą patį laikotarpį. Šia nuostata užtikrinama veiksminga pateiktos informacijos kryžminė patikra. Galiausiai pasiūlyme yra nuostata, kuria siekiama supaprastinti sumuojančių ataskaitų teikimo procedūras tose valstybėse narėse, kuriose šios procedūros yra nepaprastai sudėtingos, kad būtų sumažinta dėl jų teikimo įmonėms galinti tekti našta. |310 | Teisinis pagrindas Europos bendrijos steigimo sutarties 93 straipsnis. |329 | Subsidiarumo principas Pasiūlymas patenka ne į išimtinės Bendrijos kompetencijos sritį. Tačiau jis atitinka subsidiarumo principą, atsižvelgiant į tai, kad šio pasiūlymo tikslai pakankamai gerai gali būti įgyvendinti tik priėmus Bendrijos masto teisės aktą. Bendros informacijos apie sandorius Bendrijos viduje rinkimo ir mainų taisyklės jau nustatytos Tarybos direktyvoje 2006/112/EB ir Tarybos reglamente (EB) Nr. 1798/2003. Valstybės narės negali priimti nacionalinių teisės aktų, kurie prieštarautų Bendrijos teisės aktams. Todėl suderintos galiojančios nuostatos turi būti iš dalies pakeistos Bendrijos priimtu teisės aktu. Be to, priėmus Bendrijos masto priemones kova su sukčiavimu sudarant sandorius Bendrijos viduje bus veiksmingesnė. |Proporcingumo principas Pasiūlymas atitinka proporcingumo principą dėl toliau nurodytų priežasčių. |331 | Svarstant, kokios kovos su mokestiniu sukčiavimu sudarant sandorius Bendrijos viduje strategijos laikytis, buvo nagrinėjamos tam tikros galimybės, kurios radikaliai pakeistų mokesčio rinkimo ir mokėjimo sistemą. Buvo sutarta, kad artimiausiu metu šių priemonių įgyvendinti neįmanoma dėl šių pokyčių poveikio ūkio subjektams. Todėl daromi PVM direktyvos pakeitimai yra nedideli. Papildomos prievolės po lygiai paskirstytos mokesčių mokėtojams ir mokesčių administracijoms. |332 | Priemonė yra tikslinga, todėl taikoma tik nedideliam skaičiui įmonių. Iš esmės, tik 4 % PVM mokėtojomis registruotų įmonių teikia sumuojančias ataskaitas ir tik 9 % perka prekes Bendrijos viduje. Kadangi pirkimo apimtis turi būti didelė, priemonė bus taikoma tik mažai pastarųjų įmonių daliai. Be to, 60 % ūkio subjektų kas ketvirtį pateiktose sumuojančiose ataskaitose yra tik viena ar dvi informacijos eilutės, todėl susijusiems ūkio subjektams, kurių dauguma yra MVĮ, papildoma našta bus minimali. Priemone nekeičiami nei sumuojančių ataskaitų forma, nei turinys, keičiamas tik jos teikimo dažnumas. Atsiranda tik viena papildoma su PVM deklaracijomis susijusi prievolė – prekėms taikoma informavimo prievolė pradėta taikyti ir paslaugoms. |Pasirinkta priemonė |341 | Siūloma (-os) priemonė (-ės): reglamentas, direktyva. |342 | Kitos priemonės būtų netinkamos dėl toliau išvardytų priežasčių. Reglamentas ir direktyva yra vieninteliai teisės aktai, kuriais keičiamas galiojantis teisinis pagrindas. |POVEIKIS BIUDžETUI |409 | Pasiūlymas neturi poveikio Bendrijos biudžetui. |PAPILDOMA INFORMACIJA |510 | Paprastinimas |511 | Pasiūlymu supaprastinamos administracinės juridiniams ir fiziniams asmenims taikomos procedūros. |514 | Atlikus ekonominį tyrimą, paaiškėjo, kad sumuojančių ataskaitų teikimas yra didelė našta įmonėms, kai duomenis reikia įvesti ranka elektroninėje formoje. Nurodant valstybėms narėms priimti elektroninėmis priemonėmis siunčiamas sumuojančias ataskaitas, pasiūlyme PVM mokėtojams panaikinama prievolė tam tikrais atvejais suvesti gausius duomenis. |550 | Atitikmenų lentelė Reikalaujama, kad valstybės narės pateiktų Komisijai nacionalinių nuostatų, perkeliančių direktyvą, tekstus bei tų nuostatų ir šios direktyvos atitikmenų lentelę. |570 | Išsamus pasiūlymo aiškinimas pagal skyrius ar straipsnius Direktyva siūlomos priemonės Direktyvos 64 ir 66 straipsnių pakeitimais ir nauju 65a straipsniu siekiama nustatyti vienodas prievolės apskaičiuoti PVM taisykles Bendrijoje, kad paslaugų teikėjai deklaruodami savo sandorius neprivalėtų laikytis skirtingų prievolės apskaičiuoti PVM taisyklių priklausomai nuo jų kliento įsisteigimo vietos. Šis pakeitimas labai svarbus, kad galėtų būti atliekama paslaugų teikėjų teikiamose sumuojančiose ataskaitose ir tas pačias paslaugas įsigijusių asmenų PVM deklaracijose nurodytos informacijos kryžminė patikra. Direktyvos 250 straipsnio 2 dalies pakeitimu siekiama supaprastinti PVM deklaracijų teikimo tvarką. Direktyvos 251 straipsnio pakeitimu siekiama užtikrinti, kad visose valstybėse narėse būtų renkama informacija apie paslaugų pirkimą Bendrijos viduje, kad ją būtų galima palyginti su sumuojančiose ataskaitose pateikta informacija. Direktyvos 252 straipsnio pakeitimu siekiama, kad informacija apie pirkimą būtų renkama tokiu pačiu dažnumu kaip ir informacija apie pardavimą. Tačiau nustatoma žemiausia riba, kad informacija būtų teikiama tik apie tas sumas, kurios sukčiavimo atžvilgiu yra didelės, ir nenustatyti naujų prievolių dideliam skaičiui mokesčių mokėtojų. Direktyvos 263–265 straipsnių pakeitimais siekiama užtikrinti, kad sumuojančios ataskaitos būtų renkamos kas mėnesį. Direktyvos 263 straipsnio 2 dalies pakeitimu siekiama supaprastinti sumuojančių ataskaitų teikimo tvarką. Reglamentu siūlomos priemonės Reglamento 23 ir 24 straipsnių pakeitimu siekiama jį suderinti su direktyva. Reglamento 25 straipsnio pakeitimu siekiama užtikrinti, kad valstybių narių informacijos mainai vyktų sparčiau. |F-11066 |1.  2008/0058 (CNS)PasiūlymasTARYBOS DIREKTYVAiš dalies keičianti Tarybos direktyvą 2006/112/EB dėl pridėtinės vertės mokesčio bendros sistemos, siekiant kovoti su mokestiniu sukčiavimu sudarant sandorius Bendrijos vidujeEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 93 straipsnį,atsižvelgdama į Komisijos pasiūlymą[1],atsižvelgdama į Europos Parlamento nuomonę[2],atsižvelgdama į Europos ekonomikos ir socialinių reikalų komiteto nuomonę[3],kadangi:(1) Sukčiavimas pridėtinės vertės mokesčiu (PVM) labai mažina valstybių narių mokestines pajamas ir trikdo ekonominę veiklą vidaus rinkoje, dėl jo susidaro nepagrįsti prekių srautai ir prekės rinkai teikiamos už neįprastai žemą kainą.(2) Bendrijos vidaus PVM sistemos, ypač informacijos apie prekių tiekimą Bendrijoje mainų sistemos, įdiegtos 2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos[4], trūkumai yra viena iš sukčiavimo priežasčių. Nuo sandorio iki informacijos apie jį perdavimo į PVM mainų sistemą prabėgantis laikas trukdo veiksmingai panaudoti šią informaciją kovoje su sukčiavimu.(3) Siekiant veiksmingai kovoti su sukčiavimu, valstybės narės, kurioje privaloma mokėti PVM, administracija turėtų gauti informaciją apie sandorius Bendrijos viduje kuo greičiau.(4) Kad kovojant su sukčiavimu kryžminė informacijos patikra būtų naudinga, reikia užtikrinti, kad sandoriai Bendrijos viduje būtų deklaruojami maždaug tuo pačiu tiekėjo ir pirkėjo ar paslaugas įsigijusio asmens mokestiniu laikotarpiu.(5) Kad mokesčių administracijos galėtų tikslingai naudoti surinktą informaciją, reikia, kad informacija apie pirkimą Bendrijos viduje, už kurį pirkėjas arba paslaugas įsigijęs asmuo turi mokėti PVM, būtų surenkama tokiu pačiu dažnumu kaip ir informacija apie prekių tiekimą ir paslaugų teikimą.(6) Atsižvelgiant į pasikeitusias sąlygas ir ūkio subjektų darbo priemones, reikia užtikrinti, kad jie turėtų galimybių įvykdyti prievolę ir deklaraciją teikti paprastomis elektroninėmis priemonėmis, siekiant maksimaliai sumažinti administracinę naštą.(7) Atsižvelgiant į tai, kad siūlomų kovos su sukčiavimu PVM veiksmų tikslų valstybės narės negali tinkamai įgyvendinti, nes jų veikla šioje srityje priklauso nuo kitų valstybių narių surinktos informacijos, ir atsižvelgiant į tai, kad įsipareigoti turi visos valstybės narės ir lengviau tikslus pasiekti Bendrijos mastu, Bendrija gali imtis priemonių, laikydamasi subsidiarumo principo, nurodyto Sutarties 5 straipsnyje. Remiantis minėtame straipsnyje nustatytu proporcingumo principu, šioje direktyvoje nenumatoma daugiau, negu reikia šiems tikslams pasiekti.(8) Todėl Direktyvą 2006/112/EB reikia atitinkamai iš dalies pakeisti.PRIĖMĖ ŠIĄ DIREKTYVĄ:1 straipsnisDirektyva 2006/112/EB iš dalies keičiama taip:1) 64 straipsnio 2 dalis pakeičiama taip:„2. Paslaugos, už kurias pagal 196 straipsnį pridėtinės vertės mokestį turi mokėti paslaugas įsigyjantis asmuo, teikiamos nepertraukiamai ilgesnį nei vienerių metų laikotarpį, kuriam bėgant sąskaitos nepateikiamos ir neapmokamos, laikomos suteiktomis pasibaigus kiekvieniems kalendoriniams metams tol, kol paslaugos baigiamos teikti.Valstybės narės gali numatyti, kad tam tikrais atvejais, kai prekės tiekiamos ar paslaugos teikiamos nepertraukiamai tam tikrą laikotarpį, šis tiekimas ar teikimas yra laikomas baigtu ne anksčiau kaip pasibaigus vienerių metų laikotarpiui.“2) Įterpiamas toks 65a straipsnis:„65a straipsnisJeigu teikiant paslaugas, už kurias pagal 196 straipsnį pridėtinės vertės mokestį turi mokėti paslaugas įsigyjantis asmuo, sąskaita-faktūra išrašoma prieš suteikiant paslaugas arba prieš atliekant apmokėjimą, pridėtinės vertės mokestį privaloma mokėti nuo sąskaitoje-faktūroje nurodytos sumos, kai tik ji gaunama.“3) 66 straipsnis papildomas šia antra pastraipa:„Tačiau pirmoje pastraipoje numatyta nukrypti leidžianti nuostata netaikoma teikiant paslaugas, už kurias pagal 196 straipsnį pridėtinės vertės mokestį turi mokėti paslaugas įsigyjantis asmuo.“4) 250 straipsnio 2 dalis pakeičiama taip:„2. 1 dalyje nurodyta deklaracija teikiama dokumentus perduodant elektroninėmis priemonėmis.Tačiau valstybės narės tam tikrų kategorijų apmokestinamiesiems asmenims gali leisti teikti deklaracijas kitomis priemonėmis.“5) 251 straipsnis papildomas šiuo f punktu:„f) įsigytų paslaugų, kurias teikė Bendrijoje įsikūrę apmokestinamieji asmenys, už kurias pagal 196 straipsnį apmokestinamasis asmuo turi mokėti pridėtinės vertės mokestį ir už kurias privaloma apskaičiuoti pridėtinės vertės mokestį šiuo mokestiniu laikotarpiu, bendra vertė be PVM.“6) 252 straipsnio 2 dalis pakeičiama taip:„2. Mokestinis laikotarpis trunka vieną mėnesį.Tačiau valstybės narės gali nustatyti ilgesnį mokestinį laikotarpį, jei jis nėra ilgesnis nei vieneri metai, tiems apmokestinamiesiems asmenims, kurių bendra per praėjusius kalendorinius metus Bendrijos viduje įsigytų prekių ir paslaugų, už kurias pagal 196 straipsnį jie turi mokėti pridėtinės vertės mokestį, suma neviršija 200 000 EUR arba šios vertės nacionaline valiuta.“7) 263 straipsnis pakeičiamas taip:„263 straipsnis1. Kiekvieno kalendorinio mėnesio sumuojančios ataskaitos parengiamos per ne ilgesnį nei vieno mėnesio laikotarpį, laikantis tvarkos, kurią nustatys valstybės narės.2. 1 dalyje nurodytos sumuojančios ataskaitos teikiamos dokumentus perduodant elektroninėmis priemonėmis.Tačiau valstybės narės tam tikrų kategorijų apmokestinamiesiems asmenims gali leisti teikti sumuojančias ataskaitas kitomis priemonėmis.“8) 264 straipsnio 2 dalis pakeičiama taip:„2. 1 dalies d punkte nurodyta vertė deklaruojama remiantis to kalendorinio mėnesio, kurį atsirado prievolė mokėti PVM, duomenimis.1 dalies f punkte nurodytos sumos deklaruojamos remiantis to kalendorinio mėnesio, kurį prekes įsigyjantis asmuo buvo informuotas apie patikslinimą, duomenimis.“9) 265 straipsnio 2 dalis pakeičiama taip:„2. 1 dalies c punkte nurodyta vertė deklaruojama remiantis to kalendorinio mėnesio, kurį atsirado prievolė mokėti PVM, duomenimis.“2 straipsnisPerkėlimas į nacionalinę teisę1. Valstybės narės priima įstatymus ir kitus teisės aktus, kurie, įsigalioję iki 2010 m. sausio 1 d., įgyvendina šią direktyvą. Jos nedelsdamos pateikia Komisijai tų nuostatų tekstus ir tų nuostatų bei šios direktyvos atitikmenų lentelę.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų pagrindinių nacionalinės teisės nuostatų tekstus.3 straipsnisŠi direktyva įsigalioja […] dieną nuo jos paskelbimo Europos Sąjungos oficialiajame leidinyje .4 straipsnisŠi direktyva skirta valstybėms narėms.Priimta BriuselyjeTarybos varduPirmininkas2008/0059 (CNS)PasiūlymasTARYBOS REGLAMENTASiš dalies keičiantis Reglamentą (EB) Nr. 1798/2003, siekiant kovoti su mokestiniu sukčiavimu sudarant sandorius Bendrijos vidujeEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 93 straipsnį,atsižvelgdama į Komisijos pasiūlymą[5],atsižvelgdama į Europos Parlamento nuomonę[6],atsižvelgdama į Europos ekonomikos ir socialinių reikalų komiteto nuomonę[7],kadangi:(1) Siekiant veiksmingai kovoti su sukčiavimu pridėtinės vertės mokesčiu, būtina, kad valstybės narės surinktų informaciją apie sandorius Bendrijos viduje ir ja pasidalintų kuo greičiau. Būtent vieno mėnesio laikotarpis atitinka šį poreikį ir yra tinkamiausias atsižvelgiant į įmonių apskaitos ir finansinius laikotarpius.(2) Atsižvelgiant į sandorių Bendrijos viduje deklaravimo laikotarpio pakeitimus 2006 m. lapkričio 28 d. Tarybos direktyvoje 2006/112/EB dėl pridėtinės vertės mokesčio bendros sistemos[8], padarytus Tarybos direktyva 2008/XX/EB[9], būtina pakeisti nuorodas į minėtą laikotarpį 2003 m. spalio 7 d. Tarybos reglamente (EB). Nr. 1798/2003 dėl administracinio bendradarbiavimo pridėtinės vertės mokesčio srityje, panaikinančiame Reglamentą (EEB) Nr. 218/92[10].(3) Atsižvelgiant į tai, kad siūlomų kovos su sukčiavimu PVM veiksmų tikslų valstybės narės negali tinkamai įgyvendinti, nes jų veikla šioje srityje priklauso nuo kitų valstybių narių surinktos informacijos, ir atsižvelgiant į tai, kad įsipareigoti turi visos valstybės narės ir lengviau tikslus pasiekti Bendrijos mastu, Bendrija gali imtis priemonių, laikydamasi subsidiarumo principo, nurodyto Sutarties 5 straipsnyje. Pagal tame straipsnyje nustatytą proporcingumo principą šiuo reglamentu neviršijama tai, kas būtina šiems tikslams pasiekti.(4) Atsižvelgiant į tai, kad šiame reglamente siūlomi pakeitimai yra būtini pritaikant Reglamentą (EB) Nr. 1798/2003 prie Direktyva (EB) Nr. 20XX/XX numatytų priemonių, kurias valstybės narės turi įgyvendinti iki 2010 m. sausio 1 d., šis reglamentas turi įsigalioti tą pačią dieną.(5) Todėl Reglamentą (EB) Nr. 1798/2003 reikėtų atitinkamai iš dalies pakeisti.PRIĖMĖ ŠĮ REGLAMENTĄ:1 straipsnisReglamentas (EB) Nr. 1798/2003 iš dalies keičiamas taip:1) 23 straipsnio antra pastraipa pakeičiama taip:„Pirmos pastraipos 2 punkte minimos vertės nurodomos informaciją teikiančios valstybės narės valiuta ir išdėstomos kalendoriniais ketvirčiais laikotarpiu iki 2010 m. sausio 1 d., o po šios datos – kalendoriniais mėnesiais.“2) 24 straipsnio antra pastraipa pakeičiama taip:„Pirmos pastraipos 2 punkte minimos vertės nurodomos informaciją teikiančios valstybės narės valiuta ir išdėstomos kalendoriniais ketvirčiais laikotarpiu iki 2010 m. sausio 1 d., o po šios datos – kalendoriniais mėnesiais.“3) 25 straipsnio 1 ir 2 dalys pakeičiamos taip:„1. Kai valstybės narės kompetentinga institucija yra įpareigota leisti susipažinti su informacija pagal 23 ir 24 straipsnius, ji tai atlieka kuo anksčiau, bet ne vėliau kaip per vieną mėnesį nuo to kalendorinio mėnesio, apie kurį pateikiama informacija, pabaigos.2. Nukrypstant nuo 1 dalies, jei esant 22 straipsnyje nurodytoms aplinkybėms duomenų bazė yra papildoma tam tikra informacija, leidimas susipažinti su tokia papildoma informacija suteikiamas kuo greičiau, bet ne vėliau kaip per vieną mėnesį nuo to kalendorinio mėnesio, kurį ji buvo surinkta, pabaigos.“2 straipsnisŠis reglamentas įsigalioja 2010 m. sausio 1 d.Šis reglamentas yra privalomas visas ir tiesiogiai taikomas visose valstybėse narėse.Priimta BriuselyjeTarybos varduPirmininkas [1] OL C […], […], p. […].[2] OL C […], […], p. […].[3] OL C […], […], p. […].[4] OL L 347, 2006 12 11, p. 1. Direktyva su paskutiniais pakeitimais, padarytais Direktyva 2008/8/EB (OL L 44, 2008 2 20, p. 11).[5] OL C […], […], p. […].[6] OL C […], […], p. […].[7] OL C […], […], p. […].[8] OL L 347, 2006 12 11, p. 1. Direktyva su paskutiniais pakeitimais, padarytais Direktyva 2008/8/EB (OL L 44, 2008 2 20, p. 11).[9] JO L XXX p. XXX[10] OL L 264, 2003 10 15, p. 1. Reglamentas su paskutiniais pakeitimais, padarytais 2008 m. vasario 12 d. Reglamentu (EB) Nr. 143/2008 (OL L 44, 2008 2 20, p. 1).